Çarçewa ampanyaya boykotî de ke Fînlandade dest pêkerd yeno waştene ke rotişê çekan ê seba Tirkîya do bêro vindertene.
Amadekaranê kampanya pare kerd ke Tirkîya welatanê bingeyînan ra yew a ke Fînlandîya reyde  îxracat û îthalatê kena
Organîzatorê kampanya venga şîrketanê Fînlandîya da ke heta ke dewleta tirke demokratîk biba û hêrişê vera Kurdîstanî biqedîna xo Tirkîya ra tepîya bianca.
Eşkerayîya kampanya de ame parekerdene ke Tirkîya herêmanê serekan ra yew a ke fînlandîyayîjî seba turîzm şinê ci û venga fînlandîyayîjan ame kerdene ke ameyîşê turîzmî dekewenê kasaya Erdoganî.
Eşkerayîye de ame vîrvistene ke Tirkîya welato diyîn a ke Fînlandîya ra tewr zaf çekan hêrînena. Organîzatoranê kampanya heman wextî de da zanayene ke pêro cebilxaneyî û sîstemê radarî û teknolojîyo aver sey droneyan Tirkîya rê yenê rotene.
Kampanyaya boykotî de venga hukmatî ame dayene ke lîsansanê nikayênan do batal bikero. Rewşa peyêne ya kampanya turkkiboikottiin.net de yena parekerdene.
